Էնդի Նախառ

**Էնդի Նախառ** (,), հոնդուրասցի ֆուտբոլիստ, «Օլիմպիա» ակումբի և Հոնդուրասի ազգային հավաքականի պաշտպան։ 2012 թվականի Օլիմպիական խաղերի և 2014 թվականի աշխարհի առաջնության մասնակից։

## Ակումբային կարիերա
thumb|190px|left|Նախառը «Դի Սի Յունայթեդի»կազմում
thumb|250px|left|Նախառը Հոնդուրասի հավաքականի կազմում
Ընտանիքի հետ տեղափոխվել է ԱՄՆ, որտեղ 2008 թվականին ընդունվել է «Դի Սի Յունայթեդ» ֆուտբոլային ակադեմիա: 2010 թվականի մարտի 22-ին ակումբը պայմանագիր է կնքել նրա հետ: Մարտի 27-ին «Կանզաս Սիթի Վիզարդսի» դեմ խաղում նորամուտն է նշել MLS-ում: Ապրիլի 28-ին «Դալասի» դեմ ԱՄՆ-ի բաց առաջնության խաղում խփել առաջին գոլը «Յունայթեդի» կազմում: Մայիսի 29-ին «Չիվաս ԱՄՆ-ի» դեմ խաղում խփել է առաջին գոլը Ֆուտբոլի բարձրագույն լիգայում: Մրցաշրջանի արդյունքներով ճանաչվել է MLS-ի տարվա նորեկ: Դեկտեմբերի 21-ին նոր բազմամյա պայմանագիր է կնքել «Դի Սի Յունայթեդի» հետ։

2013 թվականի հունվարի 7-ին Էնդին մեկամսյա վարձավճարով տեղափոխվել է բելգիական «Անդերլեխտ», պայմանագրի ժամկետի ավարտից հետո ակումբը գնել է նրա տրանսֆերը 3 մլն եվրոյի դիմաց: Օգոստոսի 2-ին «Սերկլ Բրյուգեի» դեմ խաղում նորամուտն է նշել Բելգիայի ֆուտբոլի առաջնությունում՝ փոխարինման դուրս գալով Մասիմո Բրունոյին: 2014 թվականի հունվարի 19-ին «Մեխելենի» դեմ խաղում առաջին գոլն է խփել «Անդերլեխտի» կազմում: 2014 թվականին հաղթել է Ժյուպիլեր լիգայում և դարձել է Բելգիայի սուպերգավաթակիր։ 2017 թվականին երկրորդ անգամ դարձել է Բելգիայի չեմպիոն։

2020 թվականի հունիսի 17-ին վերադարձել է MLS՝ պայմանագիր կնքելով «Լոս Անջելեսի» հետ: Նորամուտը «Black and Gold»-ի կազմում նշել է հուլիսի 23-ին *MLS is Bac*k մրցաշարի «Պորտլենդ Թիմբերսի» դեմ խաղում՝ փոխարինման դուրս գալով 67-րդ րոպեին: 2020 թվականի մրցաշրջանի ավարտից հետո «Լոս Անջելեսը» մերժել երկարաձգել պայմանագիրը ֆուտբոլիստի հետ:

2021 թվականի ապրիլի 16-ին վերադարձել է «Դի Սի Յունայթեդ»՝ մեկ տարվա պայմանագիր կնքելով մինչև 2021 թվականի մրցաշրջանի ավարտը՝ 2022 և 2023 թվականների մրցաշրջաններում նորացման տարբերակներով: 2022 թվականի մարտի 10-ին երկարաձգել է պայմանագիրը «Դի Սի Յունայթեդի» հետ մինչև 2023 թվականի մրցաշրջանի ավարտը՝ 2024 թվականի մրցաշրջանի տարբերակով: 2023 թվականի մրցաշրջանի ավարտից հետո «Դի Սի Յունայթեդը» չի երկարաձգել պայմանագիրը:

2024 թվականի հունվարի 23-ին մեկ տարվա պայմանագիր է կնքել Հոնդուրասի «Օլիմպիա» ակումբի հետ:

## Միջազգային կարիերա
2011 թվականի սեպտեմբերի 3-ին Կոլումբիայի հավաքականի դեմ ընկերական խաղում նորամուտն է նշել Հոնդուրասի հավաքականում:

2012 թվականի ամռանը ընդգրկվել է Լոնդոնում կայանալիք  օլիմպիական խաղերին մեկնող ազգային հավաքականի հայտացուցակում: Մրցաշարում մասնակցել է Իսպանիայի, Մարոկկոյի և Ճապոնիայի թիմերի դեմ 3 հանդիպման:

2013 թվականին մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մասնակցել Է Հայիթիի, Սալվադորի և ԱՄՆ-ի հավաքականների դեմ մրցաշարի բոլոր հանդիպումներին, իսկ Կոստա Ռիկայի դեմ խաղում խփել Է առաջին գոլը ազգային հավաքականի կազմում:

2014 թվականի ամռանը հայտնվել է հավաքականի հայտացուցակում Բրազիլիայում կայանալիք աշխարհի առաջնությանը մասնակցելու համար։ Մրցաշարում մասնակցել է Շվեյցարիայի և Ֆրանսիայի հավաքականների դեմ խաղերին:

2015 թվականին ազգային թիմի կազմում մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում խաղացել է Հայիթիի, ԱՄՆ-ի և Պանամայի հավաքականի հետ խաղում: Պանամացիների դեմ խաղում դարձել է գոլի հեղինակ։ 

ԿՈՆԿԱԿԱՖ-ի ոսկե գավաթ 2019-ը բաց է թողել ծնկի խաչաձև ջլերի վնասվածքի պատճառով:

### Голы за сборную Гондураса

## Ձեռքբերումներ
Թիմային

 **«Անդերլեխտ»**
* Բելգիայի չեմպիոն՝ 2013/14, 2016/17
*Բելգիայի սուպերգավաթի գավաթակիր՝ 2014

##### Անհատական
*MLS-ի տարվա նորեկ՝ 2010

## Ծանոթագրություններ

## Արտաքին հղումներ
* 
* 
* 
* 

Կատեգորիա:Անդերլեխտի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի պաշտպաններ